Роден съм през 1963 г. в София. Пиша сатирични и хумористични текстове от 1979 г. Всичко това доведе до следните резултати:

От 1991 г. работя в редакция "Хумор и сатира" на програма "Христо Ботев" на БНР, в момента съм отговорен редактор.

Автор съм на романите "Пиксел", "Блогът на местния идиот", "Спасяването на африканските диаманти", сборниците "Йо-хо-хо и бутилка бром" и "Да не бъдем кльощави", новелите "Коледната песен на местния идиот" и "Голямото БУМ!".

Съсценарист съм на филмите "Летовници", "Като за последно" и "Чичо Коледа".

Сценарист съм на 7-серийния "Тесни обувки" и 15-серийния "Апартамент под наем".

Сценарист съм на моноспектаклите на Георги Мамалев "Разбираш ли ме правилно?" и "Какво става?"

Бях главен сценарист на "Клуб НЛО" и на "Свободно с Мамалев".

Някои награди: "Щастливеца", Годишната награда на СБЖ, Златен плакет на СБЖ, Награда на името на Стефан Чирпанлиев от Националния куклено-театрален фестивал “Михаил Лъкатник”, "Чудомир".